**TEHNIČKA ŠKOLA ČAKOVEC**

**Čakovec, Športska 5**

**Klasa: 110-01/23-02/1**

**Urbroj: 2109-58-01-23-02**

**Čakovec, 10.1.2023.g.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 10.1.2023. donosi:

**ODLUKU O PROVOĐENJU TESTIRANJA**

I

Ovom Odlukom uređuje se postupak testiranja kandidata prijavljenih na natječaj za zasnivanje radnog odnosa za radno mjesto:

* **ADMINISTRATIVNI RADNIK/ICA**

II

**Testiranje kandidata u ovom postupku zapošljavanja sastoji se od:**

* pisanog testiranja;
* razgovora sa dijelom kandidata koji su uspješno riješili pisani dio testiranja. Smatra se da je kandidat uspješno riješio pisani dio testiranja ako je ostvario minimalno 50% od ukupnog broja bodova. Za slučaj da najmanje tri kandidata nisu ostvarili minimalno 50% od ukupnog broja bodova na pisanom dijelu testiranja, Povjerenstvo za zapošljavanje može donijeti odluku da se bodovni prag smanji na način da se prva tri rangirana kandidata pozovu na usmeno testiranje;
* razgovora sa ravnateljem – kandidati koje predloži Povjerenstvo za zapošljavanje u skladu sa Pravilnikom – tri najbolje rangirana kandidata nakon provedenog testiranja i razgovora.

III

Svi kandidati koji su dostavili pravodobne i potpune molbe sukladno odredbama natječaja, pozivaju se na pisano **testiranje i razgovor** koji će se održati dana **16.1.2023. u 8:00 sati u prostoru škole.**

**Kandidati koji su dostavili pravodobne i potpune zamolbe pozvat će se na testiranje putem e maila koji su naveli u natječajnoj dokumentaciji.**

Ako kandidat ne pristupi testiranju u vremenu koje je navedeno u pozivu upućenom putem e maila, smatra se da je isti odustao.

Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta.

Za vrijeme testiranja kandidati ne smiju koristiti bilo kakvu literaturu ni mobitel. Kandidati su dužni ponašati se u skladu sa Kućnim redom škole.

III

Kandidati koje će Povjerenstvo za zapošljavanje predložiti za razgovor sa ravnateljem obavijestit će se o vremenu održavanja razgovora putem e maila ili osobno.

IV

**Pisano testiranja te razgovor sa Povjerenstvom obuhvaća sljedeća područja:**

* informatička pismenost – word, excel
* predstavljanje kandidata
* osnove uredskog poslovanja
* općenite informacije o Tehničkoj školi Čakovec.

V

**Pravni i drugi izvori koje kandidati mogu koristiti za pripremu za testiranje:**

* *informatička pismenost – osnovni elementi*
* web stranica škole
* Uredba o uredskom poslovanju, NN broj 75/2021.

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

Povjerenstvo za zapošljavanje